મેરાન્યૂઝ નેટવર્ક, સુરતઃ લોકોની જાગૃતિને સલામ મારવી પડે તેવી ઉપરાછાપરી બીજી ઘટના બની છે. ત્રણ-ચાર દિવસ પૂર્વે આઠ વર્ષની એક બાળકીને સાઇકલ પર લઈ જતાં યુવાનને ભરવાડે પકડી પાડ્યો હતો. પાંડેસરા વિસ્તારની આ ઘટનામાં ભરવાડ યુવકની જાગૃતિના કારણે બાળકીનો જીવ બચી ગયો હતો. આવી જ બીજી એક ઘટના સચિન જીઆઇડીસી વિસ્તારમાં બની છે. 4 વર્ષના ભાણેજને ઝાડી-ઝાંખરામાં લઈ ગયેલા દૂરના મામા બાળક સાથે દુષ્કર્મ કરે તે પૂર્વે જ ત્રણ યુવાનો ત્યાં પહોંચી ગયા હતા. આ રીતે આ બાળક પણ લોકોની જાગૃતિના કારણે મોતના મુખમાં ધકેલાતો બચી ગયો હતો.